**З А П О В Е Д**

**№ ……………./ 14.03.2020 год.**

### На основание чл. 259, ал. 1 от ЗПУО и чл. 63, ал. 1, ал. 4 и ал. 5 от Закона за здравето и заповед № РД-01-124/13.03.2020 г. на министъра на здравеопазването за въвеждане на противоепидемични мерки на територията на Република България и във връзка с обявеното с Решение от 13.03.2020 г.на Народното събрание на Република България извънредно положение в Република България

**I.НАРЕЖДАМ:**

1. Всички педагогически специалисти да преминат към работа от дома за изпълнение на служебните им задължения за реализация на дистанционно обучение на учениците, на които преподават. За работен ден се счита ден, в който са отработени пет часа дневно, свързани с подготовка на материали, нужни за дистанционно обучение, провеждане на електронни уроци, онлайн консултации с ученици и родители, проверка на тестове и контролни работи. Дистанционното обучение да се организира от всеки учител, включително учителите по практически занятия на учебния ден и учителите по физическо възпитание и спорт чрез възможностите на електронния дневник Школо, Moodle и други безплатни платформи за онлайн срещи и конференции, както и чрез възможностите на социалните мрежи чрез Фейсбук групите на класовете, а също така Вайбър и Месинджър групите на класовете. Всеки учител сам определя съобразно необходимостта дали ще преподава ново учебно съдържание или ще затвърждава вече изучено учебно съдържание. Използва ресурсите и възможностите на Уча се и свободния достъп до електронно четими учебници на Клет, Просвета и др.
2. Педагогическите специалисти с подкрепящи функции – педагогически съветник, ресурсен учител, образователен медиатор и помощник на учителя да извършват своята дейност чрез работа от дома, използвайки средствата за електронна комуникация за извършване на консултативна и образователна дейност в рамките на 5 часа дневно.
3. При невъзможност педагогическите специалисти да извършват работата си от дома, да изпълняват служебните си задължения в помещенията на училищна сграда на ПГ по МСС ,,Пейо К. Яворов“, гр. Гоце Делчев, ул. ,,Симеон Радев“ № 6 при засилена дезинфекция и не допускане на струпване на хора в една класна стая или помещение. Задължително е да използват лични предпазни средства.
4. Заместник-директорите по учебната и учебно-производствената дейност да преминат към работа от дома за изпълнение на служебните си задължения, в това число административна дейност и осъществяване на дистанционно обучение. При невъзможност - да извършват своята дейност при засилена дезинфекция в училищна сграда.
5. Помощно-обслужващият персонал да изпълнява служебните си задължения в условия на разположение на работодателя, като задължително по график да има на работа в училище минимум един хигиенист за извършване на дезинфекционни дейности, съгласно разписания алгоритъм за дезинфекция от министъра на здравеопазването в условията на извънредно положение. Работникът–поддръжка работи по график за наблюдение на отоплителната инсталация на училището. Задължително използват лични предпазни средства.
6. Административният персонал – СЧР, домакин, главен счетоводител и оперативен счетоводител да преминат към работа от дома при възможност, при невъзможност да изпълняват служебните си задължения в училище при засилен режим на дезинфекция на работните помещения. Задължително използват лични предпазни средства.
7. Портиерът работи по изготвен график, като осъществява засилен пропускателен режим и не допуска външни лица в сградата. Изпълнява своите задължения в условия на разположение на работодателя в случай на нужда. Задължително използва лични предпазни средства.
8. Служителите, които изпълняват своите задължения в училищната сграда при пристигане в училище полагат подписа си в присъствена книга за всеки работен ден. Служителите, които изпълняват служебните си задължения от дома не полагат подписи в присъствената книга.
9. Педагогическите специалисти отчитат работното си време в бланка за отчитане на работно време в условията на извънредно положение – приложение 1 към заповедта.

**II. ЗАБРАНЯВАМ**:

1. Достъпа на ученици, родители и външни посетители сградите на училището. Препоръчвам комуникацията да се осъществява по телефон и/или e-mail, електронен дневник, социални мрежи и др. В случай на неотложна необходимост външни лица ще бъдат допускани до сградите, след като портиерът получи потвърждение по телефон от директора на училището.
2. Допускането на лица в карантинен период или със симптоми на остри заразни и респираторни заболявания в учебните сгради.
3. Провеждането на кормилна практика с учебните автомобили до второ нареждане.
4. Достъпа до учебната сграда за учители, ученици, родители и външни лица. Същата не бъде освобождавана от СОТ.
5. Достъпа до УОС в местността ,,Мочура“ на учители, служители и външни лица с изключение на домакина на училището, който отговаря за животновъдното стопанство.

Настоящата заповед влиза в сила от 16.03.2020 година и се прилага до 29.03.2020 година или до второ нареждане.

**Съдържанието на заповедта да се сведе до знанието на всички работещи в гимназията.**

*Контрол по изпълнение на заповедта ще осъществявам лично!*

Директор

Ангел Живков